Nog ’n rebellie! Israel is honger vir Egipte se vleis, groente en vrugte. Hulle wurg aan die manna wat aanvanklik soos heuningkoek gesmaak het. God reageer met woede, Moses met moedeloosheid.
Liefdevolle Vader, ons kan die omvang van u liefde vir ons nie begryp nie. Daarom bly ons verwonderd oor die lyding van Jesus, die Middelaar wat U vir ons voorsien het. Aanvaar tog, Heer, ons gebrekkige danksegging. Amen.